Извештај о раду Ученичке задруге ,,Надеждине пчелице“ Основна школа „Надежда Петровић“  Сићево за прво полугодиште школске 2025/26. год.

Одржана је једна седница Скупштине Ученичке задруге „Надеждине пчелице“:
· Дана 09.10.2025. године одржана је седница Скупштине ученичке задруге на којој је донета одлука о издвајању средстава до 5.000 динара за послужење ученика за прославу Дана школе 10.10.2025. као и средстава од 6.000 динара за исплату путних трошкова за обуку координатора секције за израду крема и сапуна у Београду.


У оквиру пољопривредне секције реализоване су следеће активности:

· Кошење пољопривредне парцеле, окопавање садница шљиве и прихрана у новембру
· Израда глицеринских сапуна током целог полугодишта
· Паковање лаванде у врећицама у септембру и октобру
· Постављање компостера у Сићеву и Островици почетком новембра

У оквиру креативне радионице ученици су правили сувенире, магнете, ручне радове и украсе за сапуне:
· Израда нових сапуна и кутијица за сапуне на CNC машини
· Изложба радова креативне радионице у оквиру Етно сајма у Нишкој Бањи 05. и 06.09.2025. године
· Израда привезака и медаља за турнир у стреличарству на CNC машини у октобру
· Учешће у Сусретима ученичких задруга 15.10.2025. године које је организовала Школа за основно и средње образовање „Царица Јелена“. Том приликом је одржана изложба радова свих ученичких задруга на територији града Ниша.
· Израда цветних аранжмана у октобру, новембру и децембру
· Промоција радова у ОШ „Ђура Јакшић“ у Јелашници  03.12.2025. године
· Промоција радова у ОШ „Ћеле-кула“ у Нишу  10.12.2025. године
· Промоција радова у ОШ „Др Зоран Ђинђић“ у Брзом Броду  16.12.2025. године
· Изложба радова задруге на Зимском фестивалу у Нишкој Бањи 21.12.2025. год.
· Изложба радова у холу наше школе уочи Новогодишњих празника

Уговор о коришћењу подстицајних средстава је склопљен између Града Ниша, Градске управе за имовину, привреду и заштиту животне средине и Ученичке задруге „Надеждине пчелице“ ОШ „Надежда Петровић“ из Сићева дана 08.10.2025. год. Подстицајна средства Града Ниша – Градске управе за имовину, привреду и заштиту животне средине уплаћена су на наменски рачун Ученичке задруге „Надеждине пчелице“ дана 21.10.2025. год. Пренос средстава је извршен 27.10.2025. са наменског рачуна Ученичке задруге „Надеждине пчелице“ на рачун Механизације Плус за набавку атомизера 190.000,00 динара и BC Group Computers doo за набавку два Кетер еко компостера 9.588,00 динара. Компостери су испоручени ученичкој задрузи 06.11.2025. године. Атомизер је испоручен 18.11.2025. год.
· Објављен је чланак о одобреним средствима ученичким задругама у Сићеву и Габровцу на Конкурсу за избор корисника средстава  Буџетског фонда за пољопривреду и рурални развој Града Ниша за 2025. годину у „Нишким вестима“ 27.10.2025. год.
· Снимљен је прилог о нашој ученичкој задрузи „Град подржава ученичке задруге“ телевизије „Зона плус“ који је приказан 28.10.2025. год као и емисија „Зона плус у комшилуку“ приказана 11.11.2025. год.
· Реализовано је уживо укључење у Јутарњи програм Euronews-а Србија 30.10.2025. год.
· Ученик Лука Станковић и директорка задруге Маја Станковић су гостовали у Јутарњем програму на телевизији „Зона плус“ 19.12.2025. год.



У Сићеву,                                                                     Директор ученичке задруге,
03.01.2026.год.                                                                       Маја Станковић
